text: ՀՀ կառավարությունը և Հայաստանի բանկերը համատեղ նախաձեռնել են աննախադեպ վարկային ծրագիր, որի հիմնական շահառուները պետական, ինչպես նաև ոչ պետական բուհերի հավատարմագրված մասնագիտությունների բակալավրիատի և մագիստրատուրայի ուսանողներն են: «Արմենպրեսի» փոխանցմամբ` փետրվարի 6-ին հրավիրված ասուլիսում ՀՀ կրթության և գիտության նախարար Արմեն Աշոտյանը նշեց, որ նոր վարկային ծրագիրը միտված է  սոցիալական կարևորագույն խնդրի լուծման: